সকাল থেকে সকলের নজর ছিল তাঁর ওপর। টিমবাস থেকে তিনি নামলেন। সঙ্গে সঙ্গে ফটোগ্রাফারদের লেন্স ঘুরে গেল তাঁর দিকে। মহম্মদ আমির ফের টেস্ট খেলতে এলেন লর্ডসে। ছ’বছর আগে এই মাঠেই তাঁর স্পট ফিক্সিং কাণ্ডে জড়িয়ে পড়া। বৃহস্পতিবার আমিরকে দেখে অবশ্য মনে হয়েছে সেই অভিশপ্ত অতীত তিনি ভুলতে চান। টিমবাস থেকে নেমে মাঠে ঢোকার সময় সতীর্থ রাহাত আলির সঙ্গে খুনসুটি করতেও দেখা গিয়েছে বাঁহাতি পেসারকে।
তবে লর্ডসে আমিরি শো’র জন্য দর্শকদের অপেক্ষা দীর্ঘায়িত হয়েছে। সিরিজের প্রথম টেস্টে টস জিতে নিজেরাই প্রথমে ব্যাটিং করার সিদ্ধান্ত নিয়েছেন মিসবা-উল-হক। নিজের সিদ্ধান্ত নিয়ে পাক অধিনায়ক বলেছেন, ‘‘রৌদ্রজ্জ্বল দিন। উইকেটটাও বেশ ভাল। আমরা চাই এই পিচে প্রথমে ব্যাটিং করে নিতে।’’ পিচের প্রশংসা শোনা গিয়েছে ইংল্যান্ডের অধিনায়কের মুখেও। অ্যালেস্টেয়ার কুক বলেছেন, ‘‘পিচ দেখে দারুণ মনে হচ্ছে। আমরাও প্রথমে ব্যাটিং করতে চেয়েছিলাম।’’
আমিরের মঞ্চে টেস্টের প্রথম দিন অবশ্য শিরোনামে তাঁর অধিনায়কই। ৪২ বছর বয়সেও সেঞ্চুরি করে তিনিই দলের চালক। সেঞ্চুরি পূর্ণ করার পর লর্ডসে দাঁড়ি